Atty. Roland Hernandez Ruga, the Honorable Atty. Jomarc Philip Evangelista-Dimapilis, to the Honorable Carlito Camo and to the Honorable Juday Servando. To the four Members of the Sangguniang Panlalawigan who are ex-officio members, the SK Provincial Federation President Thalia Aguilon; I was once an SK President. Ngayon kung magiging maayos ang performance mo, Bokal, you can be a Governor someday. Yon ay kung magiging maayos kaya ayusin. To the Honorable Dennis V. Brondial, the Honorable Niño Liwanag and to the Honorable Ahop Agate, to the Secretary to the Sangguniang Panlalawigan and to the staff of the Sangguniang Panlalawigan; to the Department Heads of the Provincial Capitol headed by Provincial Administrator Hubbert Dolor; to the employees; sa atin pong mga katutubong Mangyan na naririto ngayong hapon; sa mga panauhin at sa aking nag-iisang maybahay, Hiyas; to each and every Mindoreño, magandang hapon po sa inyong lahat.

Makasaysayan po ang hapong ito; una makalipas ang sampung taon ng pagkakatatag ng Batasang Panlalawigan, bumabalik ako hindi bilang Bise Gobernador kundi bumabalik ako bilang Punong Lalawigan sa ikalawang termino. It's nice to be back. Batid ninyong lahat na ang Bulwagang Panlalawigang ito ang naging tahanan ko ng humigit kumulang pitong taon. Siyam na taon akong naging Bise Gobernador at ang pitong taon doon ay ginugol ko sa bulwagang ito. Ang bawat isang panulukang bato ng bulwagang ito, ng Batasang Panlalawigan ay sama- sama nating pinanday, katuwang ang noo'y Punong Lalawigan at ang mga taong naging bahagi ng pagtatayo nito. Kung kaya nga makalipas ang sampung taon, magandang tingnan uli natin ang kabuuan ng gusaling ito na kung saan pinanday, hinubog, hinulma at isinulat ang mga batas, ordinansa at mga resolusyon, mga polisiya na naging daan kung papaanong ang ating Lalawigan ay sumulong at naglakbay hanggang sa kasalukuyan. Naging kaagapay ko kayo; naging kasama ko kayo. Maaaring sa ilang sandali, nagkaroon tayo ng pagkakahiwalay sa ating paniniwalang political pero hindi ito naging dahilan upang alisin natin ang personal na pagkakaibigan at ang pagiging mga halal na lingkod-bayan na sa araw na ito ay pinatunayan nating puwede tayong magkaisa para sa bayan.

Makasaysayan din ang araw na ito sapagkat isa mga pangako namin ni Vice Governor Ejay Falcon noong kampanya ang natupad. Bokal Ahop Agate, hindi iisa o dadalawang beses naming sinabi sa kampanya, kasabay ka naming manunumpa at pagdating ng Hulyo, kasama ka naming manunungkulan. Tinupad namin ni Vice Governor Ejay Falcon ang pangakong ito sa sambayanang Mindoreño. Tinupad na namin, nasa sa iyo na ngayon ang mga susunod na hakbang. Sa harap ng mga lider ng mga katutubo na naririto, tinupad ni Governor Bonz ang pangako ko na magkaroon kayo ng maliwanag na representante sa Sangguniang Panlalawigan. Kung narinig ninyo ang aking talumpati noong ika- 30 ng Hunyo, ito'y tumuon sa isang napakahalagang programa na tututukan natin ng pansin sa loob ng anim na taon.

Bokal Ahop Agate at sa ating mga katutubong lider, ayoko nang mararanasan pa ng susunod na henerasyon ng mga magiging lingkod-bayan na kinakailangan pang magbayad ang mga kandidato ng writer. Ang gusto ko sa loob ng anim na taon, pagbaba ko ng puwesto bilang Gobernador ng Oriental Mindoro, sa awa ng Diyos at tulong ng sambayanan, lahat ng Katutubong Mangyan sa lahat ng Barangay ng Oriental Mindoro ay marunong nang bumasa at sumulat at makaboboto kayo ayon sa inyong kagustuhan; hindi sa dikta ng mga politiko at hindi na kailangang bumayad pa ng writer para iboto kayo. Ang nais ko, maging matalino kayo sa pagboto. Tingnan ninyo, ang sabi ko sa inyo noon tulungan ninyo ako maging Gobernador at si Ejay Falcon bilang Bise Gobernador, kasabay naming uupo ang inyong representante. Tinupad namin ang pangakong yon. Ngunit ang pangakong yon ay kailangang madugtungan, kailangang sa dulo ng lahat ng mga ginagawa natin, may isa pang legasiyang iiwanan si Bonz Dolor kung saan tayo nakaupo ngayong hapon, ito'y ipinagmamalaki kong isang legasiyang pinagpundaran at pinagpandayan natin, ngunit higit sa edipisyo at gusaling naitayo, nawa'y sa gusali ding ito pagsamahan nating buuin ang programang sa dulo ng lahat ng ito ay magtutuldok na sa tila baga